ג'ייקוב אלורדי

ג'ייקוב נת'ניאל אלורדי (באנגלית: Jacob Nathaniel Elordi; נולד ב-26 ביוני 1997) הוא שחקן ודוגמן אוסטרלי. נודע בזכות תפקידו בתור נואה פלין בסדרת הסרטים "דוכן הנשיקות", וכן בתור נייט ג'ייקובס בסדרת הדרמה "אופוריה".

 ביוגרפיה 
אלורדי נולד בעיר בריזבן שבאוסטרליה למשפחה נוצרית-קתולית.

משפחתו ממוצא בסקי, צרפתי, ספרדי, ארגנטינאי, דני, אנגלי, אירי וסקוטי.

אלורדי התחנך בבתי ספר תיכון קתוליים.
 קריירה 
תפקיד המשחק הראשון שלו היה בהפקת תיאטרון מקומית למחזמר "Seussical". הופעת הבכורה הקולנועית שלו הייתה בגיל 17, כניצב בסרט "שודדי הקאריביים: נקמתו של סלזאר". בשנת 2015 סיים את לימודיו בבית הספר התיכון.

אלורדי זכה לחשיפה משמעותית בעקבות תפקידו הראשי כנואה פלין בסרט הנעורים של נטפליקס "דוכן הנשיקות", שיצא לאור ב-11 במאי 2018.

ביוני 2018 נודע כי אלורדי צפוי לככב בעיבוד האמריקאי לסדרה הישראלית "אופוריה". הסדרה עלתה לראשונה ברשת הטלוויזיה האמריקאית HBO ב-16 ביוני 2019. HBO חידשו את הסדרה לעונה שנייה, אך בשל מגפת הקורונה הושהתה הפקת הסדרה.

בחודש מאי 2020 השתתף אלורדי בפרק בסדרת הרשת "Acting for a Cause", בו השתתף בהקראה של הרומן "גאווה ודעה קדומה" מאת ג'יין אוסטן לצד מדליין פטץ'. הוא ביצע את תפקידו של מר דארסי.

בפברואר 2019 נודע כי הוא צפוי לחזור ולגלם את דמותו של נואה פלין בסרט ההמשך "דוכן הנשיקות 2".

בנוסף להיותו שחקן, אלורדי הוא גם תסריטאי.

הסרט "דוכן הנשיקות 2" יצא לאור בנטפליקס ב-24 ביולי 2020. ימים בודדים לאחר צאת הסרט נודע כי סרט ההמשך, "דוכן הנשיקות 3", בתהליכי פוסט-פרודקשן וצפוי לצאת בשנת 2021. ב-16 באוקטובר 2020 יצא לאור הסרט הרומנטי "שני לבבות" בכיכובו של אלורדי לצד השחקנית טירה סקובי. הוא משחק בסרט "מים עמוקים" לצד בן אפלק ואנה דה ארמס שעתיד לצאת לאקרנים בשנת 2022.

אלורדי היה פרזנטור למותגי הלבשה כגון קלווין קליין והופיע על שערי מגזינים רבים, בהם V, VMan ו-GQ.

בספטמבר 2024, פורסם כי מרגו רובי ואלורדי יככבו בעיבוד של אמרלד פנל לרומן הקלאסי "אנקת גבהים" מאת אמילי ברונטה. רובי תגלם את דמותה של קתרין ארנשו, ואלורדי יגלם את הית'קליף. הסרט צפוי להתחיל צילומים ב-2025 בבריטניה.

 חיים אישיים 
אלורדי הכיר את השחקנית האמריקאית-יהודייה ג'ואי קינג, בתחילת שנת 2017 בעת שצילמו את הסרט "דוכן הנשיקות" בו כיכבו זה לצד זו. באוגוסט 2017 אישרו כי הם במערכת יחסים, אולם בשלהי 2018 נפרדו השניים.

בספטמבר 2020 החל במערכת יחסים עם הדוגמנית קאיה גרבר, אך הם נפרדו בנובמבר 2021.

 פילמוגרפיה 
 קולנוע 
שנהסרטתפקידהערות2017שודדי הקאריביים: נקמתו של סלזארסנט מרטינסללא קרדיט2018דוכן הנשיקותנואה פליןספארי מתנדנדרוסטר2019אוסף בית הלוויותג'ייק2020דוכן הנשיקות 2נואה פליןשני לבבותכריסטופר "כריס" גרגוריהאחד והיחיד מר דנדיצ'ייס הוגאן2021דוכן הנשיקות 3נואה פלין2022מים עמוקיםריצ'רד2023פריסיליה אלביס פרסליסלטברןפליקס קאטון מועמד פרס האקדמיה האוסטרלית הבינלאומית לאמנויות הקולנוע והטלוויזיה לשחקן המשנה הטוב ביותר (2024)
 מועמד פרס באפט"א לשחקן הטוב ביותר בתפקיד משנה (2024)The Sweet Eastאיאן2024הו, קנדה (אנ')לאונרד "ליאו" פייפלהמר על אהבהג'וליוס2025פרנקנשטייןהמפלצת של פרנקנשטיין2026אנקת גבהיםהית'קליףHe Went That Wayבובי

 טלוויזיה 
+שנהסדרהתפקידהערות2019-הווהאופוריהנייט ג'ייקובסתפקיד ראשי; 10 פרקים2025הדרך הצרה אל הצפון העמוק (אנ')דוריגו אוונס5 פרקים

 פרסים ומועמדויות 
פרסשנהקטגוריהעבורתוצאהמקורפרס גלובוס הזהב2026שחקן המשנה הטוב ביותר בסרט קולנועפרנקנשטייןהשחקן הטוב ביותר בסדרה מוגבלת, סדרת אנתולוגיה או סרט טלוויזיהThe Narrow Road to the Deep Northפרס באפט"א לקולנוע2024השחקן הטוב ביותר בתפקיד משניסלטברןפרס כוכב עולהג'ייקוב אלורדיפרס האקדמיה האוסטרלית לאמנויות הקולנוע והטלוויזיה2022פרס בחירת הקהל לשחקן הטוב ביותראופוריה2024פרס בחירת הקהל לשחקן האהובג'ייקוב אלורדי20252026השחקן הראשי הטוב ביותר בדרמהThe Narrow Road to the Deep Northפרס האקדמיה האוסטרלית הבינלאומי לאמנויות הקולנוע והטלוויזיה2024שחקן המשנה הטוב ביותרסלטברן2026פרנקנשטייןפרס בחירת הקהל2024כוכב קולנוע הדרמה של השנהפריסילההופעת הסרט של השנהסלטברןפרס בחירת הילדים של ניקלודיאון2021אגדת השנה האוסטרליתג'ייקוב אלורדיפרס גות'הם2025שחקן המשנה הטוב ביותרפרנקנשטייןמחווה לחלוציותפרס גילדת שחקני המסך2026ההופעה הטובה ביותר של שחקן בתפקיד משנהפרנקנשטייןההופעה הטובה ביותר של צוות שחקנים בסרט קולנועההופעה הטובה ביותר של אנסמבל בסדרת דרמהLandmanפרס איגוד מבקרי הקולנוע האמריקאי2026שחקן המשנה הטוב ביותרפרנקנשטייןפרס סטלייט2026השחקן הטוב ביותר בתפקיד משניפרנקנשטייןהשחקן הטוב ביותר במיני-סדרה, סדרה מוגבלת או סרט טלוויזיהThe Narrow Road to the Deep Northפסטיבלים ואיגודיםאיגוד מבקרי הקולנוע של שיקגו2025שחקן המשנה הטוב ביותרפרנקנשטייןאיגוד המבקרים הקולנועיים באינטרנט2026שחקן המשנה הטוב ביותרפרנקנשטיין

 הופעות ברשימות 

 2025: פורבס 30Under30

 קישורים חיצוניים 





 הערות שוליים 

קטגוריה:שחקני קולנוע וטלוויזיה אוסטרלים
קטגוריה:דוגמנים אוסטרלים
קטגוריה:אוסטרלים שנולדו ב-1997